Ambroxol

Ambroxol adalah ubat yang memecahkan kahak, digunakan dalam rawatan penyakit pernafasan yang berkaitan dengan mukus pekat atau berlebihan. Ambroxol sering diberikan sebagai bahan aktif dalam sirap ubat batuk.

Ia telah dipatenkan pada tahun 1966 dan mula digunakan dalam perubatan pada tahun 1979. 

 Kegunaan perubatan 
Ambroxol ditunjukkan sebagai "terapi secretolytic bagi penyakit bronkopulmonari (penyakit paru-paru) yang berkaitan dengan rembesan mukus yang tidak normal dan pengangkutan mukus terjejas. Ia menggalakkan pembersihan lendir, memudahkan pengeluaran kahak dan meredakan batuk bagi membolehkan pesakit bernafas lebih dalam dan lega". 

Terdapat banyak formulasi berbeza yang dibangunkan sejak kebenaran pemasaran pertama pada tahun 1978. Ambroxol boleh didapati sebagai sirap, tablet, pastille , paket serbuk kering, larutan penyedutan, titisan dan bebuli ampul.

Ambroxol juga memberikan kelegaan kepada sakit tekak yang teruk . Sakit di tekak adalah ciri faringitis (radang kerongkong).  Sakit tekak biasanya disebabkan oleh jangkitan virus . Jangkitan adalah terhad dan pesakit pulih seperti biasa selepas beberapa hari. Apa yang paling mengganggu pesakit adalah sakit tekak yang berterusan apabila pesakit menelan. Matlamat utama rawatan adalah untuk mengurangkan kesakitan. Sifat utama ambroxol untuk merawat sakit tekak ialah kesan anestetik tempatan, yang ditemui pertama kali pada akhir 1970-an,   tetapi dijelaskan dan disahkan dalam kajian yang lebih baru.

 Kesan sampingan 
Ujian lapangan setakat ini belum menemui kontraindikasi khusus bagi ambroxol; Walau bagaimanapun, langkah berhati-hati dicadangkan untuk pesakit yang mengalami ulser gastrik. Penggunaan semasa trimester pertama kehamilan juga tidak digalakkan. 

 Nama dan jenama 
Ia adalah bahan aktif  dalam ubatan dengan nama-nama seperti Muciclar (Itali), Mucosolvan, Mucobrox (Sepanyol), Bisolvon (Australia dan Switzerland), Mucol, Lasolvan, Mucoangin, Surbronc, Brontex (Lithuania), Ambolar, dan Lysopain.

Rujukan